**Ministru kabineta noteikumu projekta “Grozījumi Ministru kabineta 2011.gada 29.marta noteikumos Nr.245 “Noteikumi par speciālo atļauju (licenci) patērētāju kreditēšanas pakalpojumu sniegšanai””  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2011.gada 29.marta noteikumos Nr.245 “Noteikumi par speciālo atļauju (licenci) patērētāju kreditēšanas pakalpojumu sniegšanai”” (turpmāk – Noteikumu projekts) mērķis ir noteikt lielāku un ekonomikas izaugsmei atbilstošu maksu kreditēšanas pakalpojumu sniedzēju ienākšanai patērētāju kreditēšanas tirgū, kā arī paaugstināt ikgadējo valsts nodevu šo pakalpojumu sniegšanai.  Noteikumu projekts paredz paaugstināt valsts nodevu par speciālās atļaujas (licences) izsniegšanu no 71 140 *euro* uz 250 000 *euro* un ikgadējo valsts nodevu par kreditēšanas pakalpojumu sniedzēja darbības uzraudzību paaugstināt no 14 225 *euro* uz 55 000 *euro*. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Noteikumu projekts izstrādāts pamatojoties uz Ministru kabineta 2019.gada 13.septembra protokollēmuma Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” (turpmāk – informatīvais ziņojums) 13.punktu, kas paredz Ekonomikas ministrijai izstrādāt un noteiktā kārtībā iesniegt Ministru kabinetā grozījumus Ministru kabineta 2011.gada 29.marta noteikumos Nr.245 “Noteikumi par speciālo atļauju (licenci) patērētāju kreditēšanas pakalpojumu sniegšanai”, kas paredz no 2020.gada paaugstināt valsts nodevas apmēru par speciālās atļaujas (licences) izsniegšanu un ikgadējās valsts nodevas apmēru par kreditēšanas pakalpojumu sniedzēja darbības uzraudzību, nodrošinot ik gadu papildu ieņēmumus valsts budžetā 3 000 000 *euro*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nozarē darbojas **62 kapitālsabiedrības (2018.gada 31.decembra dati)**.Kopš nebanku sektora licencēšanas uzsākšanas 2011.gadā nebanku patērētāju kreditēšanas sektors ir audzis vairākkārt (skat. 1. attēlu).  2019.gada 13.septembrī Ministru kabinetā, skatot Finanšu ministrijas sagatavoto informatīvo ziņojumu, tika lemts, ka, lai mazinātu augsto sociālo risku, kā arī sabalansētu licencēšanas valsts nodevu ar inflācijas, vidējās algas pieaugumu valstī un nozares finansiālās darbības apgrozījuma pieaugumu, kā arī palielinātu ieņēmumus valsts budžetā, ir nepieciešams paaugstināt licencēšanas valsts nodevas likmi kapitālsabiedrībām par speciālās atļaujas (licences) izsniegšanu un ikgadējās valsts nodevas apmēru par kreditēšanas pakalpojumu sniedzēja darbības uzraudzību.    Valsts nodevas apmēram ir jābūt tādam, kas liecina par kapitālsabiedrības finansiālo spēju nodarboties ar kreditēšanas pakalpojumu sniegšanu un kapitālsabiedrības ilgtermiņa nolūki nodrošina tādu godprātīgu kapitālsabiedrību esamību kreditēšanas tirgū, kas savu darbību plāno ilgtermiņā, attiecīgi arī kvalitatīvu un tiesību aktiem atbilstošu pakalpojumu sniegšanu patērētājam. No patērētāju tiesību aizsardzības viedokļa īslaicīgu tirgus dalībnieku esamība patērētāju kreditēšanas tirgū nav vēlama, jo patērētājam ir būtiska pakalpojuma sniedzēja stabilitāte un reputācija, par ko liecina kapitālsabiedrības ilglaicīga darbība un rūpīga pārvaldība.  Valsts nodevas apmērs par speciālās atļaujas (licences) izsniegšanu noteikts pieņemot, ka ik gadu speciālo atļauju (licenci) vēlēsies iegūt divas jaunas kapitālsabiedrības, savukārt, ikgadējās valsts nodevas apmērs par kreditēšanas pakalpojumu sniedzēja darbības uzraudzību noteikts pieņemot, ka tirgū saglabāsies vismaz 62 kapitālsabiedrības. Jaunais nodevu apmērs patērētāju kreditēšanas pakalpojumu sniegšanas jomā noteikts, pamatojoties uz Ministru kabineta 2019.gada 13.septembra protokollēmuma Nr.41 1.§ “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 13.punktā noteikto valsts budžeta ieņēmumu apmēru.  Ņemot vērā valdību veidojošo partiju pārstāvju noteiktos nodevas apmēra palielināšanās mērķus, informatīvajā ziņojumā Ekonomikas ministrijai tika uzdots izvērtēt arī iespēju neattiecināt nodevas palielinājumu uz nebanku kreditēšanas pakalpojumu sniedzējiem, kas neizsniedz distances kredītus.  Ekonomikas ministrija, vērtējot iespēju regulējumu attiecināt tikai uz distances kredītu sniedzējiem, atbilstoši Patērētāju tiesību aizsardzības centra pārskatam par nebanku patērētāju kreditēšanas tirgus darbību 2018.gadā, secināja, ka distances kreditēšanas pakalpojumus sniedz 23 kapitālsabiedrības. Lai ik gadu nodrošinātu papildu ieņēmumus valsts budžetā 3 000 000 *euro* apmērā, ikgadējā valsts nodeva par kreditēšanas pakalpojumu sniedzēja darbības uzraudzību būtu jānosaka aptuveni 130 000 *euro* apmērā, kas ir aptuveni **9 kārtīgs** līdzšinējās valsts nodevas apmēra palielinājums. Ekonomikas ministrijas ieskatā šāds valsts nodevas paaugstinājums ir nesamērīgs. Tāpat arī Ekonomikas ministrija vēlas norādīt, ka, nosakot valsts nodevu par kreditēšanas pakalpojumu sniedzēja darbības uzraudzību **130 000 *euro*** apmērā, distances kreditēšanas pakalpojuma sniedzējiem **pastāv ļoti augsts risks konstitucionālās sūdzības iesniegšanai Satversmes tiesā**, jo nav racionāla pamatojuma valsts nodevas apmēra palielināšanai tikai uz atsevišķiem patērētāju kreditēšanas tirgus dalībniekiem, kas sniedz patērētāju kreditēšanas pakalpojumus ar distances līguma starpniecību 9 kārtīgā apmērā.  Noteikumu projekts paredz, ka tas stājas spēkā 2020.gada 1.janvārī. Atbilstoši spēkā esošajam regulējumam ikgadējā valsts nodeva par kreditēšanas pakalpojumu sniedzēja darbības uzraudzību patērētāju kreditēšanas tirgus dalībniekiem ik gadu būs jāiemaksā valsts budžetā līdz kārtējā gada 1.decembrim sākot no 2020.gada. |
| 3. | Projekta izstrādē iesaistītās institūcijas un publiskas personas kapitālsabiedrības | Patērētāju tiesību aizsardzības centrs |
| 4. | Cita informācija | Ņemot vērā Ministru kabineta dotos uzdevumu, nodevas likmes paaugstināšanai, Ekonomikas ministrija vēlas vērst uzmanību uz šādiem potenciālajiem riskiem:   * Ņemot vērā Grozījumus Patērētāju tiesību aizsardzības likumā, kas stājās spēkā 2019.gada 1.jūlijā, kas nosaka būtiskus ierobežojumus kredītu kopējām izmaksām, ko drīkst prasīt no patērētāja, kā arī plānoto nodevas pieauguma apmēru, visticamāk, ka būtiski samazināsies patērētāju kreditēšanas pakalpojumu sniedzēju skaits. Rezultātā pastāv risks, ka valsts budžetā netiks gūti plānotie ienākumi un kapitālsabiedrības būs spiestas atlaist darbiniekus un aiziet no tirgus. * Tāpat arī, samazinoties patērētāju kreditēšanas pakalpojumu sniedzēju skaitam, samazināsies konkurence tirgū, kā arī pieaugs risks nelegālajai patērētāju kreditēšanai, neievērojot normatīvajos aktos noteiktās stingrās prasības. * Neskatoties uz uzņēmuma lieluma šādas visam tirgum vienādas likmes noteikšana visnegatīvāk skar mazākos tirgus spēlētājus, kā arī piemēram, lombardu pakalpojumu sniedzējus, kuriem jau šobrīd ir paaugstinātas prasības attiecībā uz telpām un tehnisko aprīkojumu. * Ieņēmumi no noteiktās ikgadējās valsts nodevas par kreditēšanas pakalpojumu sniedzēja darbības uzraudzību netiek pilnā mērā novirzīti tam mērķiem, kam nodeva ir paredzēta, proti, uzraudzības funkciju izpildei. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētais tiesiskais regulējums attiecas un ietekmē kredīta devējus, kuri ir saņēmuši speciālo atļauju (licenci) patērētāju kreditēšanas pakalpojumu sniegšanai, kā arī ietekmēs tos kredīta devējus, kuri vēlēsies iegūt iepriekš minēto atļauju (licenci). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina esošās tiesības un pienākumus, kā arī veicamās darbības. Komersantiem radīsies tiešas izmaksas saistībā ar valsts nodevas likmes paaugstināšanu. |
| 3. | Administratīvo izmaksu monetārs novērtējums | Komersantiem radīsies tiešas izmaksas saistībā ar valsts nodevas likmes paaugstināšanu. |
| 4. | Atbilstības izmaksu monetārs novērtējums | Nav attiecināms |
| 5. |  | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 870 175 | 0 | 833 230 | 3 076 770 | 949 520 | 3 070 480 | 3 180 480 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 870 175 | 0 | 833 230 | 3 076 770 | 949 520 | 3 070 480 | 3 180 480 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | X | 0 | X | 0 | X | 0 | 0 |
| 2.1. valsts pamatbudžets | X | 0 | X | 0 | X | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | X | 0 | X | +3 076 770 | X | +3 070 480 | +3 180 480 |
| 3.1. valsts pamatbudžets | X | 0 | X | +3 076 770 | X | +3 070 480 | +3 180 480 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ekonomikas ministrijas provizoriskiem aprēķiniem 2020.gada valsts budžetā papildus tiks gūti ienākumi 3 076 770 *euro* apmērā, 2021.gadā - 3 070 480 *euro* apmērā un 2022.gadā - 3 180 480 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Noteikumu projektā paredzētās izmaiņas ieņēmumos ir iekļautas likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts informācijai nevalstiskajām organizācijām, kas pārstāv patērētāju kreditēšanas jomas komersantus. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama.  Noteikumu projekta izpilde tiks organizēta PTAC esošo finanšu un cilvēkresursu ietvaros. |
| 3. | Cita informācija | Nav |

Ekonomikas ministrs R. Nemiro

Vīza:

Valsts sekretārs Ē. Eglītis

Kudure, 67013179

[Evita.Kudure@em.gov.lv](mailto:Evita.Kudure@em.gov.lv)